CELEX: 31981D0202
Language: el
Date: 1981-03-18 00:00:00
Title: 81/202/ΕΟΚ: Απόφαση τής Επιτροπής τής τροπής 18ης Μαρτίου 1981 περί εξουσιοδοτήσεως τού Ηνωμένου Βασιλείου νά αποκλείσει από τήν κοινοτική μεταχείριση τά υφάσματα εκ συνθετικών υφαντικών ινών μή συνεχών, τά καταγόμενα από τή Νότιο Κορέα (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0202

81/202/ΕΟΚ: Απόφαση τής Επιτροπής τής τροπής 18ης Μαρτίου 1981 περί εξουσιοδοτήσεως τού Ηνωμένου Βασιλείου νά αποκλείσει από τήν κοινοτική μεταχείριση τά υφάσματα εκ συνθετικών υφαντικών ινών μή συνεχών, τά καταγόμενα από τή Νότιο Κορέα (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 096 της 08/04/1981 σ. 0040 - 0041

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 18ης Μαρτίου 1981  περί εξουσιοδοτήσεως του Ηνωμένου Βασιλείου να αποκλείσει από την κοινοτική μεταχείριση τα υφάσματα εκ συνθετικών υφαντικών ινών μη συνεχών, τα καταγόμενα από τη Νότιο Κορέα  (Το κείμενο στην αγγλική γλώσσα είναι το μόνο αυθεντικό)  (81/202/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 115 πρώτο εδάφιο,  την απόφαση 80/47/ΕΟΚ της Επιτροπής της 20ής Δεκεμβρίου 1979 (1) περί των μέτρων επιτηρήσεως και προστασίας τα οποία τα Κράτη μέλη μπορούν να εξουσιοδοτηθούν να λάβουν έναντι της εισαγωγής ορισμένων προϊόντων καταγομένων από τρίτες χώρες, και τα οποία βρίσκονται σε ελεύθερη κυκλοφορία σε άλλο Κράτος μέλος, και ιδίως το άρθρο της 3,  Εκτιμώντας:  ότι, στις 9 Μαρτίου 1981, η κυβέρνηση του Ηνωμένου Βασιλείου υπέβαλε αίτηση, βάσει του άρθρου 115 πρώτο εδάφιο της συνθήκης, στην Επιτροπή των Ευρωπαϊκών Κοινοτήτων, προκειμένου να εξουσιοδοτηθεί να αποκλείσει από την κοινοτική μεταχείριση τα υφάσματα εκ συνθετικών υφαντικών ινών μη συνεχών της κλάσεως 56.07 Α του Κοινού Δασμολογίου, κατηγορία 3, τα καταγόμενα από τη Νότιο Κορέα και τα οποία βρίσκονται σε ελεύθερη κυκλοφορία στα λοιπά Κράτη μέλη·  ότι η εισαγωγή στην Κοινότητα των εν λόγω προϊόντων, τα οποία κατάγονται από τη Νότιο Κορέα, αποτέλεσε το αντικείμενο συμφωνίας την οποία διαπραγματεύθηκε η Κοινότης με τη χώρα αυτήν · ότι στο πλαίσιο της συμφωνίας αυτής, η Νότιος Κορέα δεσμεύθηκε να αναλάβει όλες τις αναγκαίες ενέργειες για να περιορίσει τις εξαγωγές της των εν λόγω προϊόντων με προορισμό την Κοινότητα, έως ορισμένα ανώτατα όρια·  ότι, προκειμένου να θέσει σε εφαρμογή τη συμφωνία αυτή και για να λάβει υπόψη τα ιδιαίτερα χαρακτηριστικά της το Συμβούλιο, με τον κανονισμό (ΕΟΚ) αριθ. 3059/78 (2), καθιέρωσε ειδικό κοινό καθεστώς για τις εισαγωγές ορισμένων υφαντουργικών προϊόντων·  ότι, λόγω διαφορών στις συνθήκες της αγοράς στην Κοινότητα και της ιδιαίτερης ευαισθησίας του τομέα αυτού της κοινοτικής βιομηχανίας, το ανώτατο αυτό κοινοτικό όριο έχει κατανεμηθεί μεταξύ των Κρατών μελών με τρόπο ώστε να ληφθούν υπόψη αυτά τα στοιχεία·  ότι, ως εκ τούτου, υφίστανται ανισότητες στις συνθήκες στις οποίες υπόκεινται για την ώρα οι εισαγωγές των εν λόγω προϊόντων στα διάφορα Κράτη μέλη, και ότι η ομοιομορφία των συνθηκών αυτών εισαγωγής δεν θα μπορεί να πραγματοποιηθεί παρά μόνο σταδιακά·  ότι, όσον αφορά την κατάσταση της υπό επισκόπηση βιομηχανίας, σύμφωνα με τις πληροφορίες που έχει συγκεντρώσει η Επιτροπή, οι συνολικές εισαγωγές αυτού του προϊόντος, το οποίο κατάγεται από τρίτες χώρες, αυξήθηκαν από 22 461 τόνους το 1978 σε 27 045 τόνους το 1979 και σε 32 975 τόνους το 1980· ότι, το ποσοστό της αγοράς αυτών των εισαγωγών αυξήθηκε από 32,5 % το 1978 σε 35 % το 1979 και σε 61 % το 1980·  ότι οι τιμές των εν λόγω προϊόντων, τα οποία κατάγονται από τη Νότιο Κορέα, είναι σημαντικά κατώτερες από τις τιμές παρομοίων προϊόντων στο Ηνωμένο Βασίλειο·  ότι η παραγωγή παρομοίων προϊόντων στο Ηνωμένο Βασίλειο ήταν 33 308 τόνοι το 1978, 33 635 τόνοι το 1979 και 22 195 τόνοι το 1980·  ότι η εσωτερική κατανάλωση του Ηνωμένου Βασιλείου μειώθηκε από 77 525 τόνους το 1979 σε 54 065 τόνους το 1980·  ότι το προσωπικό επηρεάσθηκε με απολύσεις και ότι οι απασχολούμενοι στον τομέα αυτό μειώθηκαν από 36 900 το 1978 σε 29 400 το 1980·  ότι αιτήσεις τίτλου εισαγωγής περί 59 274 τόνων εκκρεμούν νόμιμα ενώπιον των αρχών του Κράτους το οποίο υπέβαλε την αίτηση · ότι δεν κρίνεται σκόπιμο να καλυφθούν οι αιτήσεις αυτές με τέτοια άδεια·  ότι η παραγματοποίηση άλλων εμμέσων εισαγωγών, που αναμένεται να προστεθούν σε εκείνες που ήδη πραγματοποιούνται ή προβλέπονται να γίνουν, ενδέχεται να επιδεινώσει τις δυσκολίες αυτές και να παραβλάψει την επίτευξη των στόχων που επιδιώκουν τα προαναφερθέντα εμπορικά μέτρα·  ότι, δεν είναι δυνατό να εφαρμοσθούν βραχυπρόθεσμα οι μέθοδοι με τις οποίες τα άλλα Κράτη μέλη θα μπορούσαν να προσφέρουν την απαραίτητη συνεργασία·  ότι, υπό τις συνθήκες αυτές, κρίνεται σκόπιμο να επιτραπεί η εφαρμογή των μέτρων προστασίας του άρθρου 115 πρώτο εδάφιο, με τους όρους που καθορίζονται στην απόφαση 80/47/ΕΟΚ, και ιδίως στο άρθρο 3 αυτής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το Ηνωμένο Βασίλειο εξουσιοδοτείται να αποκλείσει από την κοινοτική μεταχείριση τα προϊόντα που αναφέρονται κατωτέρω, τα οποία κατάγονται από τη Νότιο Κορέα και τα οποία βρίσκονται σε ελεύθερη κυκλοφορία στα λοιπά Κράτη μέλη, για τα οποία έχουν υποβληθεί αιτήσεις τίτλων εισαγωγής μετά τις 9 Μαρτίου 1981:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 56.07 Α  (κώδικας NIMEXE: 56.07-01, 04, 05, 07, 08, 11, 13, 14, 16, 17, 18, 21, 23, 24, 26, 27, 28, 32, 33, 34, 36)  κατηγορία 3  // Τά υφάσματα εκ συνθετικών υφαντικών ινών μη συνεχών, έτερα των ειδών κορδελλοποιίας, βελούδων , πλουσσών, υφασμάτων φλοκωτών κατσαρωτών (συμπεριλαμβανομένων των υφασμάτων φλοκωτών σπογγώδους μορφής) και υφασμάτων εκ νημάτων σεννίλης  //   //  Άρθρο 2  Η παρούσα απόφαση ισχύει μέχρι τις 30 Σεπτεμβρίου 1981.  Άρθρο 3  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 18 Μαρτίου 1981.  Για την 'Επιτροπή  Wilhelm HAFERKAMP  Αντιπρόεδρος  (1) ΕΕ αριθ. L 16 της 22. 1. 1980, σ. 14.  (2) ΕΕ αριθ. L 365 της 27. 12. 1978, σ. 1.